b"\n_START_ARTICLE_\nDragan \xc5\xa0olak\n_START_SECTION_\nResultats destacats en competici\xc3\xb3\n_START_PARAGRAPH_\nEl 2002 empat\xc3\xa0 als llocs 1r-3r amb Vladimir Tukmakov i Andrei Sokolov al Hilton Open a Basilea i empat\xc3\xa0 als llocs 3r\xe2\x80\x934t amb Ketino Kachiani-Gersinska al Casino Open a Interlaken._NEWLINE_L'abril de 2005 empat\xc3\xa0 al segon lloc a l'Obert de Dubai, amb nou altres escaquistes (el campi\xc3\xb3 fou Wang Hao)._NEWLINE_El 2011 empat\xc3\xa0 als llocs 3r\xe2\x80\x937\xc3\xa8 amb Serguei V\xc3\xb3lkov, Ioannis Nikolaidis, Konstantine Shanava i Fernando Peralta al 1r Torneig Internacional Isthmia. El 2012 es proclam\xc3\xa0 Campi\xc3\xb3 de Turquia, un t\xc3\xadtol que repet\xc3\xad a l'edici\xc3\xb3 seg\xc3\xbcent, el 2013._NEWLINE_El 2013 empat\xc3\xa0 al primer lloc amb 7/9 punts al fort Memorial Txigorin (el campi\xc3\xb3 per desempat fou Oleksandr Aresxenko)._NEWLINE_El 2014 empat\xc3\xa0 al segon lloc al campionat d'Europa individual, a Erevan, amb 8 punts d'11 partides, amb set jugadors m\xc3\xa9s (el campi\xc3\xb3 fou el rus Aleksandr Motiliov). Aquest resultat el va classificar per la Copa del M\xc3\xb3n de 2015. El juny del 2014 al Golden Sands Open a Bulg\xc3\xa0ria, empat\xc3\xa0 al primer lloc amb 7 punts amb altres jugadors, per\xc3\xb2 fou tercer per desempat, rere Axel Bachmann i Tigran Petrossian._NEWLINE_El 2015 fou campi\xc3\xb3 de l'Obert de Dubai amb 7 punts de 9.\n_START_SECTION_\nParticipaci\xc3\xb3 en competicions per equips\n_START_PARAGRAPH_\nHa participat en les Olimp\xc3\xadades d'escacs de 2000, 2004, 2008, i 2012 i als Campionats d'Europa per equips de 1999, 2005, 2009 i 2011._NEWLINE_\xc3\x89s casat amb Y\xc4\xb1ld\xc4\xb1z \xc3\x87avu\xc5\x9fo\xc4\x9flu, jugadora de la selecci\xc3\xb3 nacional d'escacs turca."